الأرثوذكسيه المشرقيه Oriental Orthodoxy هوا مصطلح بيدل على العقيده اللى بتأمن بيها كنايس مسيحيه أرثوذكسيه شرقيه و اللى ما بتعترفش الا بشرعيه المجامع المسكونيه التلاته الأولى (نيقيه, قسطنطينيه و افسس), و معروفه برفضها القاطع للعقيده اللى اقرها مجمع خلقدونيا. و الكنايس معروفه كمان بالكنايس الشرقيه القديمه او المشرقيه و اللى بتؤمن بعقيده طبيعه المسيح الواحده (المونوفيزيه ) و لازم التمييز بينها و بين الكنايس الشرقيه الأرثوذكسيه. الكنايس المشرقيه هيا: ( القبطيّه و الأرمنيه والسريانيّه ) و بيششوفو ان المجامع المسكونيه أربعه: مجمع نيقيه, مجمع القسطنطينيه الاول, مجمع افسس و مجمع افسس الثانى. و حسب الكنيستين الرومانيه البيزنطيه بيشوفو ان مجمع خلقدونيا هو المجمع المسكونى الرابع و واحد من المجامع المسكونيه السبعه. الكنايس الأرثوذكسيه الشرقيه, منها البيزنطيه (الروميه و اسمها كمان اليونانيه) و السلافيه, تم انشقاق الكنيسه بين الغرب (الفاتيكان و اللى اسمها اليوم الرومانيه الكاثوليكيه) و بين الشرق (الروميه, البيزنطيه, و اللى اسمها كمان اليوم الروميه الأرثوذكسيه). و كبر الانشقاق أيام ميخائيل كيرولارس بطريرك القسطنطينيه سنة 1054, لأسباب سياسيه أكتر منها عقائديه, و من المعروف ان المراجع القديمه بما فيها العربيه كانت بتسمى رومان القسم الشرقى من الأمبراطوريه الرومانيه بالروم عشان تميزهم عن رومان القسم الغربى من الامبراطوريه و سمنهم الغربيين من القرن التاسع يونان "Greek".